Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: Melléklet a 243/2003. (XII. 17.) Korm. rendelethez
Paragraph Index: 955

4. A megismerõ- és befogadóképesség fejlesztése 1—6. évfolyam 7—12. évfolyam 1—2. évfolyam Gyermekszínházi elõadás megtekintése. Beszélgetés a látottakról. Versek, mesék befogadását, elmondását segítõ játékok és gyakorlatok. Babázó játékok, altatók, ringatók. Kiolvasók, párválasztók. 3—4. évfolyam Gyermekszínházi elõadás megtekintése. Részvétel a látott elõadás alapszintû elemzõ megbeszélésében. Az emberélet szakaszaihoz, fordulóihoz kapcsolódó hagyományok, dalok és szertartások (pl. lakodalom) megismerése. Táncos alaplépések elsajátítása. 5—6. évfolyam Színházi elõadás megtekintése. A látottak kollektív elemzése a megismert fogalomkészlet alkalmazásával. A hagyomány szokáscselekményeinek megismerése és — kedv esetén — kipróbálása. Jeles napok szokásai (lucázás, betlehemezés, regölés). Énekes-táncos játékok: fogyógyarapodó, vonulós-kapuzós játékok. Ugrósok, karikázók, eszközös táncok. Szatmári csárdás. 7—8. évfolyam Színházi elõadás megtekintése. Beszámoló az élmény alapján. Alakoskodó népszokásaink megismerése (farsang). Magyar fõúri táncok: a palotás megismerése. XX. századi társastáncok alaplépései. 9—12. évfolyam Különbözõ színházi irányzatokhoz tartozó színházi elõadások megtekintése. A látott elõadások értelmezõ bemutatása. Ízelítõ az európai kultúrák és a távolabbi világok dramatikus szertartásaiból. Liturgiák megismerése. Napjaink mozgásmûvészete. 2003/147. szám Vizuális kultúra A Vizuális kultúra tanításának célja hozzásegíteni a tanulókat a sajátos képi közlések, vizuális mûvészeti alkotások mélyebb átéléséhez, értelmezéséhez. Célja továbbá azoknak a képességeknek, készségeknek a fejlesztése, ismereteknek az átadása, amelyek a vizuális kommunikáció magasabb szintû mûveléséhez, a látható világ használatához, alakításához, a kreativitás fejlesztéséhez szükségesek. A mûveltségterület nem csupán a hagyományos képzõ- és iparmûvészettel foglalkozik, hanem magába foglalja a vizuális jelenségek, a vizuális közlések köznapi formáit is. Mivel a képzõmûvészet, a vizuális kommunikáció, illetve a tárgy- és környezetkultúra területei a különbözõ életkorokban, sõt személyenként is eltérõ mértékben képesek kifejteni motiváló hatásukat, és különbözõ képességek fejlesztésére alkalmasak, fokozott lehetõség nyílik a differenciálásra. A vizuális kultúra megfelelõ szintû tanítása meghatározó ismeretszerzési és feldolgozási eszközt biztosít a többi mûveltségi terület oktatásához, és hatással van azok elsajátításának színvonalára is. A táblázatokban azokat a tevékenységeket tüntetjük fel, amelyek leginkább szolgálják az adott képesség, készség fejlesztését. Az életkornak megfelelõ fejlesztés a spirális felépítést indokolja, de itt csak az újonnan belépõ tevékenységeket említjük, ami nem jelenti tehát azt, hogy abban a képzési szakaszban a már korábban megjelenõ tevékenységek ne szerepelnének továbbra is. (A szabadkézi rajzolás például minden szakaszban fontos eleme a képzésnek!) Fejlesztési feladatok

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes